**Sociālās iekļaušanas politikas koordinācijas komitejas sēdes**

PROTOKOLS Nr. 4

**2024.** **gada 18. decembrī**

**plkst. 14:00**

Teams platforma

Sapulces ID: 369 009 213 005

Ieejas kods: cYuytS

**Sēdē piedalās:**

|  |  |
| --- | --- |
| **Sociālās iekļaušanas politikas koordinācijas komitejas vadītāja vietniece** | |
| Evija Kūla | Labklājības ministrijas (turpmāk – LM) Sociālās politikas plānošanas un attīstības departamenta direktores vietniece |
| **Sociālās iekļaušanas politikas koordinācijas komitejas locekļi**  **un/vai to aizvietotāji** | |
| Darja Behtere | Centrālās statistikas pārvaldes Sociālās statistikas departamenta Sociālās statistikas metodoloģijas daļas vecākā eksperte |
| Madara Brīvere | Ekonomikas ministrijas Mājokļu politikas departamenta vecākā eksperte |
| Dace Ceriņa | Kultūras ministrijas Sabiedrības integrācijas departamenta sabiedrības integrācijas un pilsoniskās sabiedrības attīstības nodaļas vecākā referente |
| Eva Kauliņa | Ārlietu ministrijas Pastāvīgo pārstāvju komitejas I daļas sagatavošanas nodaļas vecākā referente |
| Pēteris Leiškalns | Latvijas Darba devēju konfederācijas Sociālās drošības un veselības aizsardzības eksperts |
| Inga Lukjanoviča | Satiksmes ministrijas Sabiedriskā transporta pakalpojumu departamenta vecākā referente |
| Ludis Neiders | Ekonomikas ministrijas Analītikas dienesta vecākais analītiķis |
| Iveta Neimane | Biedrības „Latvijas Cilvēku ar īpašām vajadzībām sadarbības organizācija „Sustento”” valdes locekle |
| Olga Ozola | Izglītības un zinātnes ministrijas Izglītības departamenta direktora vietniece iekļaujošas izglītības jautājumos |
| Agnese Pabērza - Draudiņa | Vides aizsardzības un reģionālās attīstības ministrijas Pašvaldību departamenta Pašvaldību pārraudzības nodaļas vecākā eksperte |
| Marika Petroviča | Veselības ministrijas Veselības aprūpes departamenta Integrētās veselības aprūpes nodaļas vadītāja |
| Ilona Puide | VARAM Pašvaldību departamenta Pašvaldību pārraudzības nodaļas vecākā eksperte |
| Mārīte Rozentāle | Biedrības „EAPN-Latvia” valdes locekle |
| Sandra Segliņa | Tieslietu ministrijas Stratēģijas departamenta vecākā referente |
|  | Klimata un enerģētikas ministrijas Enerģijas tirgus departamenta direktors |
| Vita Vīlistere | Valsts policijas Galvenās kārtības policijas pārvaldes Prevencijas vadības biroja Daudznozaru prevencijas nodaļas priekšniece |

**Sēdē nepiedalās:**

|  |  |
| --- | --- |
| Ingus Alliks | Labklājības ministrijas valsts sekretārs |
| Egils Baldzēns | Latvijas Brīvo arodbiedrību savienības priekšsēdētājs |
| Aija Barča | biedrības “Latvijas Pensionāru federācija” priekšsēdētāja |
| Edīte Bēvalde | biedrības “Latvijas Lauku sieviešu apvienības” pārstāve |
| Elīna Ģipsle | Latgales plānošanas reģiona Latgales uzņēmējdarbības centra komercdarbības konsultante |
| Ilona Jekele | Kultūras ministrijas Sabiedrības integrācijas departamenta Sabiedrības integrācijas un pilsoniskās sabiedrības attīstības nodaļas vadītāja |
| Guna Kalniņa-Priede | Vidzemes plānošanas reģiona Administrācijas vadītāja |
| Kristīne Kovaļevska | Rīgas domes Labklājības departamenta Rīgas patversmes sociālā darbiniece |
| Iluta Lāce | biedrības „Centrs “MARTA”” vadītāja |
| Evita Ozoliņa | Kurzemes plānošanas reģiona administrācijas vadītāja |
| Ilze Rudzīte | Latvijas Pašvaldību savienības padomniece veselības un sociālajos jautājumos |
| Dace Strautkalne | Zemgales plānošanas reģiona galvenā speciāliste sociālajos jautājumos |
| Jānis Šnakšis | Zemkopības ministrijas Starptautisko lietu un stratēģijas analīzes departamenta Stratēģijas analīzes nodaļas vadītājs |
| Vaira Vucāne | nodibinājuma “Latvijas Bērnu fonds” viceprezidente |
|  |  |

**Citi sēdes dalībnieki:**

|  |  |
| --- | --- |
| Deniss Kretalovs | LM projekta “Vienlīdzīgu iespēju un nediskriminācijas veicināšana” vadītājs |
| Rita Rimša-Vihmane | LM Eiropas Atbalsta fonda vistrūcīgākajām personām vadošās iestādes vadošā eksperte |
| Diāna Zemrībo | LM Sociālās politikas plānošanas un attīstības departamenta vecākā eksperte |

**Sēdi protokolē:**

Diāna Zemrībo LMSociālās politikas plānošanas un attīstības departamenta vecākā eksperte

**Sociālās iekļaušanas politikas koordinācijas komitejas (turpmāk – komiteja) 18.12. 2024. sēdes darba kārtība:**

1. Komitejas sēdes atklāšana un darba kārtības apstiprināšana.
2. Grozījumi komitejas nolikumā un komitejas sekretariātā.

Evija Kūla, komitejas vadītāja vietniece, LM Sociālās politikas plānošanas un attīstības departamenta direktora vietniece

1. Komitejas darba programmas 2025. gadam projekts.

Evija Kūla, komitejas vadītāja vietniece, LM Sociālās politikas plānošanas un attīstības departamenta direktora vietniece

1. Eiropas Sociālā fonda Plus programmas materiālās nenodrošinātības mazināšanai (2021. – 2027. gadam) īstenošana 2023. un 2024. gadā un izmaiņas no 2025. gada.

Rita Rimša-Vihmane, LM Eiropas Atbalsta fonda vistrūcīgākajām personām vadošās iestādes vadošā eksperte

1. Labās prakses pieredzes apmaiņas semināra “Minimālo ienākumu adekvātums” kopsavilkums un secinājumi.

Evija Kūla, komitejas vietniece, LM Sociālās politikas plānošanas un attīstības departamenta direktora vietniece

1. Citi jautājumi.
2. **Komitejas sēdes atklāšana un darba kārtības apstiprināšana.**

**­ (E. Kūla)**

**­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E. Kūla** atklāj ceturto šī gada komitejas sēdi un jautā, vai ir iebildumi par darba kārtību. Iebildumi netiek saņemti.

*Nolemj: apstiprināt darba kārtību.*

**2. Grozījumi komitejas nolikumā un komitejas sekretariātā.**

**(E.Kūla)**

Komitejas vadītāja vietniece E. Kūla atgādina, ka pagājušajā komitejas sēdē tika minēts, ka Sociālās iekļaušanas politikas koordinācijas komitejas nolikums (turpmāk – komitejas nolikums) tika apstiprināts 2007.gadā pirmajā komitejas sēdē. Nolikums ir grozīts tikai vienu reizi, un, pārskatot tajā iekļautās normas, funkcijas un pienākumus, veikti konceptuāli grozījumi un precizējumi, jo komitejas nolikumā iekļautie uzdevumi ir mainījušies. E. Kūla prezentē komitejas nolikumā veiktās galvenās izmaiņas un precizējumus.

E. Kūla jautā, vai komitejas locekļiem ir komentāri, viedokļi vai priekšlikumi par piedāvātajiem grozījumiem komitejas nolikumā.

Komentāri, viedokļi vai priekšlikumi netika izteikti.

E. Kūla rosina apstiprināt grozījumus komitejas nolikumā ar šīs komitejas sēdes datumu.

Vienlaikus E. Kūla informē arī par izmaiņām komitejas sekretariātā, norādot, ka turpmāk komitejas sekretariāta funkcijas pildīs LM Sociālās politikas plānošanas un attīstības departamenta vecākā eksperte Diāna Zemrībo.

Komentāri, priekšlikumi vai iebildumi netika saņemti.

*Nolemj: apstiprināt Sociālās iekļaušanas politikas koordinācijas komitejas nolikumu* ar *2024.gada 18.decembra sēdes protokolu Nr.4.*

1. **Komitejas** **darba programmas 2025. gadam projekts.**

**(E.Kūla)**

(O.Ozola, V. Vilistere)

E. Kūla prezentē priekšlikumus komitejas darba programmai 2025. gadam. E. Kūla jautā, vai komitejas locekļiem ir papildinājumi, precizējumi vai jautājumi, kurus iekļaut komitejas darba programmā.

O. Ozola ierosina apsvērt iekļaut programmā jautājumu par starpinstitucionālo sadarbības grupu – kā tā darbojas, kādi ir izaicinājumi un, iespējams, apzināt pašvaldību, kas varētu dalīties ar labo praksi. O. Ozola min, ka šobrīd ļoti aktuāls jautājums ir vardarbības gadījumi izglītības vidē, kuru risināšana nereti nav rezultatīva, tāpēc rosina šo jautājumu izskatīt arī šīs komitejas sēdēs.

E. Kūla lūdz precizēt, vai jautājums par starpinstitucionālo sadarbību ir attiecināms uz konkrētiem jautājumiem jeb vispārīgi.

O. Ozola atzīmē, ka visvairāk interesē jautājumi par gadījumu vadītājiem starpinstitucionālās sadarbības grupās, jo dažreiz tiek novēroti interešu konflikti sakarā ar to, ka grupu vadītājs vai gadījumu vadītājs bieži vien ir arī izglītības pārvaldes darbinieks. O. Ozola norāda, ka tēma ir plaša, tāpēc rosina to skatīt komitejā, vienlaikus aicinot arī kolēģus izteikt idejas.

E. Kūla vēlreiz precizē jautājumu par institūcijām, lūdzot precizēt, kuras institūcijas ir iesaistītas.

O. Ozola atsaucas uz Ministru kabineta 12.09.2017. noteikumiem Nr. 545 “Noteikumi par institūciju sadarbību bērnu tiesību aizsardzībā”, kur iesaistīti sociālie dienesti, pašvaldības, pašvaldības policija u.c. un interese ir vairāk no izglītības vides viedokļa. O. Ozola norāda, ka bieži vien gan varmākas, gan cietušie ir tieši no nelabvēlīgajām ģimenēm, tāpēc interesē, kādu atbalstu šādos gadījumos sniedz dažādās atbildīgās institūcijas, uzsverot, ka atbalsts bieži gulstas tieši uz izglītības iestāžu pleciem. O. Ozola vēlas pacelt šo jautājumu komitejas līmenī.

V. Vīlistere precizē, vai šī jautājumu risināšana sasaucas ar Bērnu tiesību aizsardzības likuma 58.pantā noteikto normu, un saņem apstiprinošu atbildi. V. Vīlistere tērzētavā norāda, ka šis ir labs priekšlikums.

E. Kūla izsaka pateicību par aktualizēto jautājumu un piekrīt, ka starpinstitucionālā sadarbība ir ļoti svarīgs jautājums. Informē, ka izdiskutēs šo jautājumu ar kolēģiem no Labklājības ministrijas Bērnu un ģimenes politikas departamenta.

E. Kūla rezumē, ka komitejas darba programmas 2025. gadam projekts tiks papildināts ar vēl vienu jautājumu, precizēto projektu nosūtot komitejas locekļiem apstiprināšanai.

*Nolemj: papildināt komitejas darba programmas 2025. gadam projektu ar vēl vienu jautājumu un precizēto projektu nosūtīt komitejas locekļiem saskaņošanai.*

1. **Eiropas Sociālā fonda Plus programmas materiālās nenodrošinātības mazināšanai (2021. – 2027. gadam) īstenošana 2023. un 2024. gadā un izmaiņas no 2025. darba programmas 2025. gadam projekts**

**(R. Rimša-Vihmane)**

(E. Kūla, P. Leiškalns)

E. Kūla informē, ka viens no komitejas darba programmā regulāri izskatāmajiem jautājumiem ir materiālais atbalsts vistrūcīgākajām personām, sniedzot pārtikas atbalstu un pamata materiālo palīdzību. Aicina sniegt prezentāciju LM Eiropas Atbalsta fonda vistrūcīgākajām personām vadošās iestādes vadošo eksperti Ritu Rimšu-Vihmani.

R. Rimša-Vihmane prezentē Eiropas Sociālā fonda Plus programmas materiālās nenodrošinātības mazināšanaiīstenošanu 2023. un 2024.gadā, kā arī plānotās izmaiņas 2025.gadā.

E. Kūla jautā par zupas virtuvēm, atsaucoties uz Satversmes Tiesas spriedumu, kurā tika konstatēts, ka zupas virtuvju neesamība visās pašvaldībās nozīmē, ka šis atbalsta veids nevar tikt ieskaitīts kā pārtikas atbalsts trūcīgākajiem iedzīvotājiem. Tāpēc E.Kūla jautā par nosacījumiem, kas ietekmē lēmumu veidot vai neveidot zupas virtuves konkrētā pašvaldībā, kurš identificē zupas virtuves nepieciešamību pašvaldībā un kurš pieņem lēmumu par tās nodrošināšanu vai nenodrošināšanu.

R. Rimša-Vihmane, informē, ka tas ir partnerorganizācijas lēmums, proti, katra partnerorganizācija sniedz savu piedāvājumu par to, kā tā nodrošina atbalstu konkrētajā teritorijā, tajā skaitā zupas virtuves. Partnerorganizāciju piedāvājums veidojas, ņemot vērā konkrēto situāciju teritorijā – pieprasījumu, partnerorganizācijas iespējas (atbilstošas infrastruktūras, aprīkojuma pieejamība), kā arī teritorijā jau esošās zupas virtuves, ko piedāvā, piemēram, reliģiskās organizācijas, pašvaldība.

E. Kūla informē, ka LM ir veikusi visu pašvaldību sociālo dienestu aptauju par zupas virtuvju pakalpojumu pieejamību pašvaldībās un aptaujas rezultāti liecina, ka ir pašvaldības, kurās šāds pakalpojums netiek nodrošināts. Vienlaikus aktuāls ir jautājums, vai ir apzinātas cilvēku vajadzības un iedzīvotāju grupas, kurām būtu nepieciešams šāds pakalpojums. E. Kūla secina, ka šis jautājums paliks darba kārtībā, arī pašvaldībām tas ir viens no risināmiem jautājumiem, jo viena lieta ir pārtikas atbalsts, kas tiek nodrošināts šī fonda ietvaros, bet otrs – gatavā maltīte, ko nodrošina zupas virtuves. Jāņem vērā, ka ne visiem cilvēkiem ir iespējas uzsildīt ēdienu un ne visi arī prot to pagatavot, līdz ar to zupas virtuves pakalpojums noteiktās situācijās ir ērtāks un pieejamāks.

E. Kūla izsaka pateicību R. Rimšai-Vihmanei par prezentāciju un uzsver, ka šī fonda ietvaros sniegtais atbalsts ir apliecinājis tā efektivitāti, savukārt cilvēku skaits, kuri saņem šo atbalstu, pieaug, jo katru gadu palielinās minimālo ienākumu sliekšņi - trūcīgas mājsaimniecības un maznodrošinātas mājsaimniecības ienākumu sliekšņi, kā rezultātā arvien lielākam cilvēku skaitam rodas tiesības uz minētajiem statusiem, tā dodot iespēju saņemt atbalstu šī fonda ietvaros, lai gan situāciju ietekmē arī sociālekonomiskā situācija kopumā.

P. Leiškalns pauž viedokli par maznodrošinātās personas statusu, uzskatot, ka maznodrošinātas mājsaimniecības ienākumu slieksnis, kas noteikts 80% no ienākumu mediānas, nav atbalstāms, tāpēc, lēmums, ka no 2025.gada maznodrošinātām personām atbalsts šī fonda ietvaros vairs netiks nodrošināts, ir pareizs. Uzskata, ka maznodrošinātās personas statuss ir jālikvidē.

E. Kūla precizē, ka maznodrošinātas mājsaimniecības ienākumu slieksnis 80% apmērā no ienākumu mediānas ir noteikts tikai atsevišķās pašvaldībās, jo normatīvie akti nosaka, ka pašvaldības šo ienākumu slieksni var noteikt no 50% līdz 80% no ienākumu mediānas.

R. Rimša-Vihmane papildus informē, ka programmas ietvaros maznodrošinātas personas veidoja 20% no kopējā mērķa grupas skaita, vēlreiz uzsverot, ka no 2025. gada 1. janvāra tiek maznodrošinātas personas vairs nav šīs programmas mērķa grupa.

Vienlaikus E. Kūla piebilst, ka maznodrošinātas mājsaimniecības šī atbalsta fonda ietvaros bija mājsaimniecības, kurām ienākumi bija līdz 60% no ienākumu mediānas, nevis līdz 80% kā tas ir vispārējā gadījumā, un šis ienākumu slieksnis bija vienots visās pašvaldībās, lai tādējādi nodrošinātu vienlīdzīgu valsts atbalstu.

*Nolemj: jautājumu pieņemt zināšanai.*

1. **Labās prakses pieredzes apmaiņas semināra “Minimālo ienākumu adekvātums” kopsavilkums un secinājumi**

**(E.Kūla)**

(P. Leiškalns)

E. Kūla informē, ka šā gada 4. – 5. jūlijā Rīgā tika organizēts labās prakses pieredzes apmaiņas seminārs “Minimālo ienākumu adekvātums”, minot, ka šādi semināri notiek dalībvalstīs, kuras piesakās tos organizēt, un šos seminārus par Eiropas līmenī aktuāliem jautājumiem finansē Eiropas Komisija.

E. Kūla prezentē semināra mērķi, kopsavilkumu un galvenos secinājumus.

E. Kūla vaicā, vai ir kādi jautājumi par minēto jautājumu, vienlaikus informējot, ka LM mājas lapā būs pieejams arī īss kopsavilkums par šo semināru un tā rezultātiem.

P. Leiškalns norāda uz būtisku jautājumu saistībā ar minimālo ienākumu noteikšanas nobīdi laikā, proti, tos publicē pēc 2 gadiem un tie stājās spēkā trešajā gadā. P. Leiškalns piedāvā minimālos ienākumus indeksēt nevis katra gada janvārī, bet iepriekšējā gada oktobrī, reizē ar pensiju indeksāciju.

E. Kūla skaidro, ka statistiski tas nav iespējams, jo aktuālie dati tiek publicēti katra gada janvāra beigās – februāra sākumā, savukārt valsts budžeta veidošana nākamajam gadam tiek uzsākta martā, līdz ar to minimālo ienākumu indeksēšana oktobrī nozīmē izmaiņas jau apstiprinātā budžetā. E. Kūla piebilst, ka Centrālā statistikas pārvalde datus publicē maksimāli ātri un iekļauties ātrāk kā janvārī nav iespējams. E. Kūla uzskata, ka šādā gadījumā nevis jācenšas ietekmēt šo rādītāju ātrāka pieejamība, bet drīzāk jāpalielina to apmēri, ja tas ir nepieciešams.

P. Leiškalns aktualizē jautājumu par nepilnas slodzes darbiem, minot, ka Darba likuma 134. panta otrajā daļā ir noteiktas grupas, kurām ir jānodrošina nepilna laika darbs, ja tās to pieprasa, savukārt likuma *Par valsts sociālo apdrošināšanu* 20.4 panta ceturtā daļa nosaka grupas, par kurām minimālās obligātās iemaksas neveic, un šajā normatīvajā ietvarā vairākas no tām grupām nav iekļautas, tostarp arī personas ar trešās grupas invaliditāti, līdz ar to darba devēji nevēlās tos pieņemt darbā, jo sociālās iemaksas jāmaksā no pilnas slodzes, lai gan darbinieks strādā pusslodzi.

E. Kūla jautā, vai šeit ir saistība ar normatīvo ietvaru, jeb darba devēji nevēlās pieņemt darbā vairākus cilvēkus uz nepilnām slodzēm, tā vietā pieņemot vienu pilnas slodzes darbinieku.

P. Leiškalns norāda, ka problēma ir attiecināma uz personām ar III invaliditātes grupu, jo normatīvā regulējuma rezultātā personas ar III grupas invaliditāti vai nu strādā uz pilnu slodzi, vai nestrādā nemaz.

E. Kūla atzīmē, ka jautājums par personām ar III grupas invaliditāti ir ilgstoši darba kārtībā, tomēr rosina šobrīd neatvērt diskusiju par invaliditātes grupu noteikšanas metodiku.

P. Leiškalns jautā, vai ir plānots indeksēt mājsaimniecību relatīvo izdevumu budžetu?

E. Kūla apliecina, ka tas ir paredzēts. Šobrīd ir noslēgts līgums ar pakalpojuma sniedzēju un pētnieki ir sākuši darbu pie mājsaimniecību relatīvā izdevumu budžeta vērtību aktualizēšanas gan pārtikas grozam, gan arī nepārtikas daļai. Rezultāti būs pieejami 2025.gada beigās.

*Nolemj: jautājumu pieņemt zināšanai.*

1. **Citi jautājumi**

**(E.Kūla)**

E. Kūla vaicā, vai ir vēl kādi jautājumi, kurus dalībnieki vēlētos pārrunāt, vai uzdot kādus jautājumus. Dalībniekiem nav pārrunājamo jautājumu.

E. Kūla izsaka pateicību visiem par sadarbību šajā gadā.

*Sēdi beidz plkst. 15:30*

Pielikumā:

1. Sociālās iekļaušanas politikas koordinācijas komitejas  
   darba programmas 2025.gadam projekts (3 slaidi).
2. Eiropas Sociālā fonda Plus programmas materiālās nenodrošinātības mazināšanai (2021- 2027) īstenošana 2023., 2024. gadā un izmaiņas no 2025.gada (19 slaidi).
3. Labās prakses pieredzes apmaiņas seminārs   
   “Minimālo ienākumu adekvātums” (6 slaidi).

Komitejas vadītāja vietniece (paraksts\*) E.Kūla

Protokolēja (paraksts\*) D.Zemrībo